cyanic-selkie/wikianc huggingface dataset:
জোর (ছাপাখানার বিদ্যা)
বড় হাতের অক্ষরের ব্যবহার
বোল্ড অক্ষরের সহজলভ্যতার অভাবে সম্পূর্ণ বড়হাতের অক্ষরের ব্যবহার বৃদ্ধি পায়। পুরাতন টাইপরাইটার, প্লেইন টেক্সট ইমেইল, এসএমএস এবং অন্যান্য টেক্সট মেসেজিং সার্ভিসে এই পদ্ধতি প্রচলিত।.
সমকালীন সংস্কৃতিতে সব বড়হাতের ব্যবহার উচ্চস্বর বা চিৎকার বোঝাতে ব্যবহৃত হয়, প্রধানত কোন উদ্ধৃতির অভ্যন্তরে। আমেরিকান আইনজীবীরা বিচারবিভাগীয় দলিল-দস্তাবেজে গুরূত্বপুর্ন তথ্য নির্দেশে বড়হাতের অক্ষর ব্যবহার করেন। যদিও এই পদ্ধতিটি টাইপরাইটারের যুগে প্রচলিত ছিলো এবং আধুনিক কম্পিউটারের মাধ্যমে দলিল প্রকাশের ক্ষেত্রে এই পদ্ধতি অপ্রয়োজনীয়, তবুও কিছুসংখ্যক প্রবীণ আইনজীবী এখনো এই পদ্ধতি ব্যবহার করেন।
অক্ষর-মধ্যবর্তী স্থান
জোর প্রকাশের আরেকটি পদ্ধতি হলো অক্ষরগুলোর মধ্যবর্তী ফাকা স্থান বৃদ্ধি। এর ফলে কালো রঙ বৃদ্ধি না করেই পার্থক্য সৃষ্টি করা যায়। এর ফলে বোল্ড টাইপফেসের সম্পূর্ণ বিপরীত সমাধান দেখা যায়ঃ জোর প্রকাশ করতে বেশি কালো বর্ণের পরিবর্তে আরো হালকা রঙ ব্যবহৃত হয়। ব্ল্যাকলেটার টাইপসেটিং এবং টাইপরাইটার ম্যানুস্ক্রিপ্ট এর ক্ষেত্রে এই পদ্ধতির অধিক ব্যবহার থাকলেও কোনভাবেই এটি এই দুই প্রকারে সীমাবদ্ধ নয়।
জার্মান ভাষায় অক্ষরের মাঝে ফাকা স্থানকে sperren বলে। এর অর্থ " শুন্যস্থান সৃষ্টি"। লেড ব্যবহার করে টাইপসেটিং করলে, প্রিন্ট বিহীন লেডের টুকরা ব্যবহার করে দুইটি শব্দের মাঝে ফাকা স্থান রাখা যায়। এর দৈর্ঘ্য সাধারনত এক ওমের আট ভাগের এক ভাগ হয়। টাইপরাইটারের ক্ষেত্রে, জোর প্রকাশ করতে দুটি অক্ষরের মাঝে ফাকা স্থান দেয়া হয়, এবং দুটি অক্ষরের আগে ও পরে ফাকা স্থান দেয়া হয়।
কালো অক্ষরভিত্তিক টাইপফেসে বোল্ড লেখা বাস্তবসম্মত নয়, কারণ স্বাভাবিক অবস্থাতেই লেখাগুলো যথেস্ট কালো। এবং বেশিরভাগ টাইপরাইটারের শুধুমাত্র একটি সাইজের লেখাই দেখা যায়। দুইটি অক্ষরের মাঝে ফাকা স্থান দেয়া নিয়মিত ঘটনা ছিলো, এছাড়াও আলাদা টাইপফেস, যেমন Fraktur এর অভ্যন্তরে Schwabacher এর ব্যবহার, অক্ষরের নিচে দাগ, বিশেষত লাল দাগ এসকল পদ্ধতিরও ব্যবহার ছিলো।
ইউরোপের জার্মান ভাষাভাষী অঞ্চলে কালো অক্ষরের সাহায্যে টাইপিং অন্যন্য যেকোন অঞ্চল থেকে অধিক সময় প্রচলিত ছিলো। সেকারণে অক্ষরমধ্যবর্তী স্থানের মাধ্যমে জোর প্রকাশ অনেকসময় একটি জার্মান অভ্যাস হিসেবে বিবেচনা করা হয়। যদিও ইংলিশেও এর বহুল প্রচলন রয়েছে। তবে এখনও আধুনিক বিভিন্ন ভাষায়, বিশেষ করে জার্মানে এই ধরনের জোর প্রকাশের পদ্ধতির সুপ্রচলন রয়েছে। বিশেষ করে যেসব ক্ষেত্রে ইটালিকস এর অন্যান্য ব্যবহার রয়েছে, এবং অন্য কোন উপায়ে জোর প্রকাশের সুযোগ নেই। অক্ষর মধ্যবর্তী ফাকা স্থানে সাহায্যে জোর প্রকাশের রীতি বর্তমান সময়ে শুধুমাত্র জার্মানেই সীমাবদ্ধ।
জার্মান অর্থোগ্রাফিক (বা টাইপোগ্রাফিক) নিয়মাবলী অনুসারে বাধ্যতামূলক কালো অক্ষরভিত্তিক যুক্তাক্ষর ব্যবহৃত হয়। যার কারণে ſt, ch, ck, এবং tz এখনো একত্রে যুক্ত ß অক্ষরটির ন্যায়। অন্যদিকে অতিরিক্ত কিছু যুক্তাক্ষর, যেমন ff ও ſi এদেরকে মাঝে শুন্যস্থান দিয়ে দুইভাগে বিভক্ত করা হয়। অন্যান্য লিখার ব্যবস্থায় অক্ষর-মধ্যবর্তী স্থান ব্যবহারের এত সুগঠিত নিয়মাবলীর অস্তিত্ব নেই।
সিরিলিক টাইপোগ্রাফির ক্ষেত্রে লেটারস্পেসড জোর প্রকাশের ব্যবহার প্রচলিত। তবে সিরিলিক ইটালিকস এবং ছোটহাতের অক্ষরের সহজলভ্যতার ফলে এই পদ্ধতির ব্যবহার হ্রাস পেয়েছে।
শব্দের নিচে আন্ডারলাইন করা
পেশাদার পশ্চিমা টাইপসেটিং এ জোর প্রকাশের উদ্দেশ্যে চলমান পংক্তির অভ্যন্তরে আন্ডারলাইন করা হয় না। এটিকে দৃষ্টিকটূ বলে বিবেচনা করা হয়। তবে টাইপরাইটারের ক্ষেত্রে এখনো আন্ডারলাইনিং ব্যবহৃত হয়। গৌন জোর প্রকাশেও আন্ডারলাইনিং এর ব্যবহার রয়েছে, যেমন পাঠক গুরুত্বপূর্ণ অংশে স্বহস্তে আন্ডারলাইন করেন।
শব্দের উপরে লাইন অঙ্কন
আরবি ভাষায় জোর প্রকাশ করতে অক্ষরের উপরে লাইন অঙ্কন করা হয়।
বিরাম চিহ্ন
চাইনিজ ভাষায় জোর প্রকাশের জন্য আলাদা বিরাম চিহ্ন "জোর চিহ্ন" (着重號) রয়েছে। এটি একটি বিন্দু যা জোর প্রকাশে প্রতিটি অক্ষরের নিচে ব্যবহৃত হয়। এই পদ্ধতি এখনো বিদ্যালয় সমূহে শিক্ষা দেয়া হয়, যদিও দৈনন্দিন জীবনযাত্রায় এর ব্যবহার নেই বললেই চলে। এর কারণ হিসেবে কম্পিউটার সফটওয়ারের সাহায্যে এই পদ্ধতি ব্যবহারের সুযোগ না থাকার কথা উল্লেখ করা যায়। সর্বজনগ্রাহ্য না হলেও বর্তমানে চাইনিজ ভাষায় জোর প্রকাশে বিভিন্ন পশ্চিমা পদ্ধতি ব্যবহৃত হয়। জাপানী ভাষায় কাতাকানা ব্যবহার সঠিক না হলে "জোর বিন্দু" (圏点 or 傍点) ব্যবহৃত হয়। ভুসমান্তরাল লেখার ক্ষেত্রে কানজির এবং পার্শ্ববর্তী ফুরিঙ্গার সাথে উপরে এবং উলম্ব লেখার ক্ষেত্রে ডান পাশে স্থাপন করা হয়। জাপানী ভাষায় "জোর পঙ্কতি" (傍線) এর প্রচলন থাকলেও এর ব্যবহার নগন্য।
কোরিয়ান ভাষায় প্রতিটি হাঙ্গুল সিলেবল অংশ বা হানযার উপরে বিন্দু স্থাপন করে জোর প্রকাশ করা হয়।
আর্মেনিয়ান ভাষায়  շեշտ (šešt) চিহ্ন ( ՛ ) ব্যবহৃত হয়।
ইন্টারনেটের পরিমন্ডলে জোর প্রকাশে এস্টেরিস্ক চিহ্নের ব্যবহার রয়েছে (যেমন "এটা *খুবই* খারাপ ছিলো")। এছাড়াও ক্ষুদ্র পরিসরে আন্ডারস্কোর চিহ্নও ব্যবহৃত হয় (যেমন এটা_খুবই_খারাপ_ছিলো)। যেসব সাইটে ইনপুট পদ্ধতি প্লেইন টেক্সট এ নির্ধারিত, সেসব ক্ষেত্রে এই পদ্ধতিগুলোর ব্যবহার রয়েছে। কিছু কিছু ক্ষেত্রে এইসকল চিহ্নের ব্যবহারের ফলে নির্দিষ্ট লেখাটি স্বয়ংক্রিয়ভাবে বোল্ড হয়ে যায়।
রং
জোর প্রকাশের ক্ষেত্রে রং গুরুত্বপূর্ণ। অনুচ্ছের অভ্যন্তরে গুরুত্বপূর্ণ অংশগুলো বাকি লেখা থেকে অন্য রং এ ছাপা যায়। উদাহরণস্বরুপ, কিছু অভিধানে শুরুর শব্দগুলোকে পৃথক রং করা হয়। বিভিন্ন ধর্মীয় পুস্তকেও উপাস্য দেব-দেবির নাম লাল অক্ষরে লেখা হয়, একে রুব্রিক বলে। ইথিওপিক বর্নমালায় লাল রং কে ল্যাটিনের ইটালিকস এর অনুরূপে ব্যবহার করা হয়।
পাঠক কর্তৃক মুদ্রণ-পরবর্তী জোর প্রকাশের ক্ষেত্রে কালো লেখার উপর বিভিন্ন রঙের হাইলাইটার ব্যবহার করা হয়।
গঠন
জোর প্রকাশ বিভিন্ন গঠনে হয়। একই পরিবারের পৃথক ফন্ট দ্বারা ইটালিকস ও বোল্ড করার মাধ্যমে সঠিকভাবে জোর প্রকাশ করা যায়। যেমন Arial ফন্টে সাধারন লেখাকে বোল্ড বা ইটালিকস সংস্করন দ্বারা প্রতিস্থাপন করা হয়। পেশাদার টাইপোগ্রাফিক সিস্টেমে, যেমন অধিকাংশ আধুনিক কম্পিউটারে ইটালিকসে প্রকাশের জন্য স্বাভাবিক লেখাটিকে ডানে কাত করা হয় না, বোল্ড করতে একই লেখা দুইবার ছাপা হয় না অথবা ছোটহাতের অক্ষরকে বড়হাতের থেকে ছোট করা হয় না। বরং এসকল ক্ষেত্রে সম্পূর্ণ নতুন ফন্ট ব্যবহার করা হয়। উদাহরণস্বরুপ, 'w' অক্ষরটি ইটালিকসে স্বাভাবিক অপেক্ষা পরিবর্তিত মনে হয়। ফলশ্রুতিতে, কম্পিউটার ভিত্তিক প্রকাশনা শিল্পে ব্যবহারের জন্য কমপক্ষে চারটি ফন্ট প্রয়োজন হয়, সাধারন, বোল্ড, ইটালিকস এবং বোল্ড ইটালিকস। এর মাধ্যমে সবগুলো প্রকরন সম্ভব হয়। পেশাদার টাইপফেসগুলোতে আরো বেশি প্রকরন সম্ভব, যার মধ্যে রয়েছে কালোর স্বল্পতা বা আধিক্য। এই প্রকরনের ব্যবস্থা না থাকলে স্বাভাবিক ফন্টকে পরিবর্ধন করে উক্ত বৈশিষ্টগুলো অর্জন করা সম্ভব।
আধুনিক ল্যাটিন বর্নমালার চারটি প্রকরনে, যেমন স্বাভাবিক (বা "রোমান"), ইটালিকস, বোল্ড এবং বোল্ড ইটালিকস চারটি প্রকরনে আর্বিভূত হওয়া সাম্প্রতিক ঘটনা। এটি প্রচলিত হয় বিংশ শতাব্দির শুরুতে। আধুনিক "রোমান" টাইপ ১৪৭০ সালের দিকে উদ্ভাবিত হয়, এবং ইটালিকস টাইপের আবির্ভাব হয় ১৫০০ সালের আসেপাশে। জোর প্রকাশে ইটালিকসের ব্যবহার ১৭শ শতাব্দির শুরুর দিকে পরিচিতি পায়। বোল্ড টাইপফেস ১৯শ শতাব্দির পুর্বে পরিচিতি পায়নি। বোল্ড টাইপফেসের ব্যবহারের শুরুর দিকে আলাদা কোন বোল্ড অক্ষরের অস্তিত্ব ছিলোনা, সাধারন অক্ষরকে দুইবার মুদ্রণ করে অথবা কালির ঘনত্ব বৃদ্ধি করে বোল্ড করা হতো। বোল্ড টাইপফেসের আবির্ভাবের পুর্বে মুদ্রিত বিভিন্ন বইয়ে জোর প্রকাশের ক্ষেত্রে কালো অক্ষরে পরিবর্তন করা হতো। বিভিন্ন দস্তাবেজে ব্যবহারের জন্য প্রস্তুতকৃত টাইপফেসে বোল্ডকৃত সংখ্যার প্রস্থ স্বাভাবিক অক্ষরের সমানই হয়। যার ফলে বোল্ডকৃত অক্ষরগুলো সংখ্যা হতে বড় দেখায়।
মূল্যায়ন ও পরিমার্জন
ভাষাতত্বের প্রফেসর ল্যারি ট্রাস্কের মতে "জোর প্রকাশের উদ্দেশ্যে একটি সম্পূর্ণ শব্দ বা বাক্যের অংশকে বড় হাতে লেখা সম্ভব" তবে আরো উল্লেখ করেন যে "তবে সামগ্রিকভাবে, জোর প্রকাশ ইটালিকসের সাহায্যে করাই উত্তম, বড় হাতের সাহায্যে নয়।"
আচলছিলা
অচলছিলা বাংলাদেশের পূর্বাঞ্চলের চট্টগ্রাম বিভাগের চাঁদপুর জেলার একটি গ্রাম।
ভাউসাহেব মালহারে কাম্বলে
ভাউসাহেব কাম্বলে হলেন মহারাষ্ট্রের একজন ভারতীয় রাজনীতিবিদ। তিনি শিবসেনার সদস্য। তিনি শ্রীরামপুর কেন্দ্র থেকে মহারাষ্ট্র বিধানসভার দুই মেয়াদের সদস্য।
কাজী আব্দুল কাদের
কাজী আব্দুল কাদের (১৯১৪-২০০২) ছিলেন পাকিস্তানি পরে বাংলাদেশী রাজনীতিবিদ। তিনি পূর্ব পাকিস্তান আইন পরিষদ ও বাংলাদেশ জাতীয় সংসদ উভেয়ের সদস্য ছিলেন।
বাংলাদেশের মুক্তিযুদ্ধে
কাজী কাদের প্রকাশ্যে পাকিস্তান সেনাবাহিনীকে সমর্থন ও সহায়তা করেন। নীলফামারী জেলার জলঢাকা উপজেলার কালীগঞ্জ নামক স্থানে ১৯৭১ সালে যে গণহত্যা হয় তার পেছনে তিনি সরাসরি জরিত ছিলেন বলে অনেকে মনে করে থাকে, যা পাকিস্তান সেনাবাহিনী কর্তৃক ১৭ এপ্রিল ১৯৭১ সালে সংঘটিত হয় এবং এতে প্রায় ৩০০ নিরীহ বাঙালীকে হত্যা করা হয়েছিলো।
রাজনৈতিক জীবন
কাজী আব্দুল কাদের পূর্ব পাকিস্তান সরকারের কেন্দ্রীয় মন্ত্রীর দায়িত্ব পালন করেন। তিনি কনভেনশন মুসলিম লীগের নেতা হিসেবে পূর্ব পাকিস্তান সরকারের খাদ্য ও কৃষি মন্ত্রণালয়ের দায়িত্ব পালন করেছিলেন।
১৯৭০ সালের জাতীয় পরিষদ নির্বাচনে মুসলিম লীগ (কাইউম) এর পক্ষে অংশ নিয়ে আওয়ামীলীগের আফসার আলী খানের নিকট পরাজিত হন।
কাদের ১৯৭৯ সালে বাংলাদেশের ২য় জাতীয় সংসদ নির্বাচনে মুসলিম লীগের মনোনয়নে অংশগ্রহণ করেন। তিনি রংপুর-৩ আসন থেকে প্রতিদ্বন্দ্বীতা করেন এবং বিজয়ী হন। তিনি ১৯৯১ সালের ৫ম জাতীয় সংসদ নির্বাচনে পুনরায় মুসলিম লীগের মনোনয়নে অংশগ্রহণ করেন। তিনি নীলফামারী-৩ (সাবেক রংপুর-৪ আসন) আসনে প্রতিদ্বন্দ্বীতা করেন এবং ৪,৮৩৪ ভোট (মোট ভোটের ৪.৩৪%) পেয়ে পঞ্চম স্থান অর্জন করেন।
ব্যাক্তিগত জীবন
কাজী আব্দুল কাদেরের ২য় স্ত্রী ছিলেন ঢাকা নবাব পরিবার এর মেয়ে নবাবজাদী কানিজ ফাতেমা । ঢাকার নবাব খাজা সলিমুল্লাহ র কন্যা নবাবজাদী খুরশিদ বানুর কন্যা ছিলেন কানিজ ফাতেমা।কাজী কাদের এবং কানিজ ফাতেমা দম্পতির দুইজন পুত্র রয়েছে।তারা হলেন কাজী নাসের মোহাম্মদ এবং কাজী কায়েস মোহাম্মদ।কাজী নাসের মোহাম্মদ ১৯৫৮ সালে জন্ম নিয়ে ১৯৬১ সালে মৃত্যুবরণ করেন। কাজী কাদেরের অপর পুত্র কাজী ফারুক কাদের  ২০০৮ থেকে ২০১৪ পর্যন্ত নীলফামারী-২ আসনের সংসদ সদস্য ছিলেন।
মৃত্যু
কাজী আব্দুল কাদের ২০০২ সালের ২ অক্টবর ৮৮ বছর বয়সে ঢাকায় গুলশানে নিজ বাসভবনে মৃত্যুবরণ করেন।
শ্রীকাকুলাম লোকসভা কেন্দ্র
শ্রীকাকুলাম কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু।
অন্ধ্রপ্রদেশর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা শ্রীকাকুলাম আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
ইতিহাস
শ্রীকাকুলাম লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশ বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৭টি বিধানসভা কেন্দ্রই সাধারণ-এর জন্য সংরক্ষিত৷ এটি একটি গ্রামীণ সংসদীয় ক্ষেত্র৷ শ্রীকাকুলাম নির্বাচনী কেন্দ্রটি ২০০৮ এর সীমানির্দেশে বিধানসভা কেন্দ্র গুলি হলঃ-
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৫ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৭ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
বর্তমান ও প্রাক্তন বিজয়ী সাংসদদের তালিকা:
শ্রীকাকুলাম কেন্দ্র বিজয়ী বর্তমান সংসদ তেলুগু দেশম পার্টি দলের সদস্য রাম মোহন নাইডু কিনজারাপু এবং যিনি গত দুই বারের সংসদ (২০১৪ ও ২০১৯)।
খান্না
খান্না (Khanna) ভারতের পাঞ্জাব রাজ্যের লুধিয়ানা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৪ মিটার (৮৩৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে খান্না শহরের জনসংখ্যা হল ১০৩,০৫৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে খান্না এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
নওয়াব মোশাররফ হোসেন
মোশাররফ হোসেন (১৮৭১১৫ নভেম্বর ১৯৬৬) একজন ভারতীয় মুসলিম লীগের রাজনীতিবিদ এবং বেঙ্গল প্রেসিডেন্সি সরকারের সাবেক মন্ত্রী ছিলেন।
প্রাথমিক জীবন
মোশাররফ ১৮৭১ সালে ব্রিটিশ ভারতের বেঙ্গল প্রেসিডেন্সীর কুমিল্লার চৌদ্দগ্রাম উপজেলার চিওড়া কাজী পরিবারে জন্মগ্রহণ করেন। তার বাবা কাজী মোকাররাম আলী কুমিল্লা জজ কোর্টের আইনজীবী ছিলেন। তিনি ১৮৯৯ সালে হুগলি মহসিন কলেজ থেকে বি.এ পাশ  করেন। তিনি কলকাতা বিশ্ববিদ্যালয় থেকে আইন বিষয়ে স্নাতক  সম্পন্ন করেন। স্নাতক হওয়ার পর তিনি ফয়জুননেসা বেগমকে বিয়ে করেন। তার স্ত্রী একজন চা রোপণকারীর মেয়ে ছিলেন যার মাধ্যমে তিনি জলপাইগুড়িতে চা এস্টেট উত্তরাধিকার সূত্রে পেয়েছিলেন।
কর্মজীবন
মোশাররফ জলপাইগুড়ি জেলা বারে তার আইনি কর্মজীবন শুরু করেছিলেন। ১৯১৮ সালে তিনি বঙ্গীয় আইন পরিষদের সদস্য নির্বাচিত হন। তিনি আইন পরিষদের ভেতর ও বাইরে মুসলিমদের স্বার্থ সংরক্ষণের জন্য চেষ্টা চালান। তিনি ১৯২৩ থেকে ১৯৩৬ সাল পর্যন্তও বঙ্গীয় আইন পরিষদের সদস্য দায়িত্ব পালন করেন। ১৯২৬ সালে ব্রিটিশ সরকার তাকে খান বাহাদুর ও নবাব উপাধি দেন। ১৯২৭ সালে তিনি বাংলার শিক্ষা মন্ত্রী ছিলেন। তিনি বাধ্যতামূলক বিনামূল্যে প্রাথমিক শিক্ষা বিল পাস করতে সহায়তা করেছিলেন। তিনি বেঙ্গল ইউনাইটেড মুসলিম পার্টির সহ-সভাপতি হিসেবে দায়িত্ব পালন করেন।
মোশাররফ ১৯৩৬ সালে নির্দলীয় প্রার্থী হিসেবে পুনরায় নির্বাচিত হন। নির্বাচনের পর তিনি মুসলিম লীগে যোগ দেন। ১৯৩৭ থেকে ১৯৪১ সাল পর্যন্ত তিনি আইন ও বিচার মন্ত্রণালয়ের মন্ত্রী ছিলেন। ১৯৪৩ থেকে ১৯৪৫ সাল পর্যন্ত তিনি অন্য মন্ত্রণালয়ের দায়িত্বে ছিলেন। তিনি পাকিস্তান আন্দোলনের একজন উকিল ছিলেন। দেশভাগের পর তিনি ভারতেই ছিলেন। তিনি পশ্চিমবঙ্গের বিধান সভার সদস্য হিসেবে দীর্ঘকাল দায়িত্ব পালন করেন।
ইন্দিরা নগর মেট্রো স্টেশন
ইন্দিরা নগর মেট্রো স্টেশন হল লখনউ মেট্রোর একটি উত্তোলিত মেট্রো স্টেশন। স্টেশনটি রেড লাইনে অবস্থিত। এটি ২০১৯ সালের ৮ই মার্চ জনসাধারণের জন্য উন্মুক্ত করা হয়েছিল।
মুহাম্মদ আকিব
মুহাম্মদ আকিব মুহাম্মদ ফয়জাল (Mohamed Aakib; জন্ম: ২৬ জুন ২০০০; মুহাম্মদ আকিব নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব কলম্বো এবং শ্রীলঙ্কা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৮–১৯ মৌসুমে, শ্রীলঙ্কান ক্লাব কলম্বোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কলম্বোর হয়ে মাত্র এক মৌসুম অতিবাহিত করার পর ২০১৯–২০ মৌসুমে তিনি রিনাউনে যোগদান করেছেন। রিনাউনে মাত্র এক মৌসুম অতিবাহিত করার পর পুনরায় কলম্বোর সাথে চুক্তি স্বাক্ষর করেছেন। ২০১৯ সালে, আকিব শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১০ ম্যাচে ২টি গোল করেছেন।
ভারতের বন্দর
ভারতের ৭৫১৬.৭ কিমি উপকূল রেখা রয়েছে। ভারতে ১৩টি বড় বন্দর ও ২০০টি ছোট বন্দর রয়েছে। গুজরাতে ৪৮টি, মহারাষ্ট্রে ৪২টি, কর্নাটকে ১০টি, গোয়াতে ৫টি, কেরালাতে ১৭টি, তামিলনাড়ুতে ১৩টি, অন্ধ্রপ্রদেশে ১৭টি, উড়িষ্যাতে ১৩টি ও পশ্চিমবঙ্গে ১টি ছোট বন্দর রয়েছে।
তাইপে সাংস্কৃতিক মসজিদ
তাইপে সাংস্কৃতিক মসজিদ (থাইপেই ওয়নহুয়া চিংচনসার) তাইপের চংচং জেলায় অবস্থিত একটি মসজিদ। এটি তাইওয়ানে নির্মিত তৃতীয় মসজিদ এবং এটি চীনা মুসলিম যৌবন লীগের মালিকানাধীন।
ভারতের বন্দর
ভারত সরকার এই বন্দরগুলি আধুনিকীকরণের পরিকল্পনা করেছে এবং সাগরমাল নামে একটি প্রকল্প অনুমোদন করেছে। ভারতে বন্দর ও শিপিং শিল্প দেশের বাণিজ্য ও বাণিজ্যের বৃদ্ধির জন্য একটি গুরুত্বপূর্ণ ভূমিকা পালন করে। ভারত সরকার বন্দর ও বন্দর নির্মাণ এবং রক্ষণাবেক্ষণ প্রকল্পের জন্য স্বয়ংক্রিয় রুটের অধীনে ১০০ শতাংশ পর্যন্ত সরাসরি বিদেশী বিনিয়োগের (এফডিআই) অনুমোদন করেছে। সরকার জাতীয় সমুদ্র উন্নয়ন কর্মসূচী (এনএমডিপি) চালু করেছে, যা ১১.৮ বিলিয়ন মার্কিন ডলারের পরিকল্পিত ব্যয় নিয়ে সামুদ্রিক খাতের উন্নয়ের একটি উদ্যোগ। অাপাতত সবই বন্ধ
তাইপে সাংস্কৃতিক মসজিদ
প্রথম ভবন
উত্তর-পশ্চিম চীনের থেকে শিয়াও ইয়ংথাই অথবা আখন্দ শিয়াও দ্বারা তাইপে সাংস্কৃতিক মসজিদ ১৯৫০ সালে নির্মিত হয় রুজভেল্ট রাস্তায়। মসজিদটি প্রাথমিকভাবে শায়াওয়ের জাপানি ধাঁচের বাড়িতে অবস্থিত ছিল। তার প্রধান চিন্তা ছিল সাংস্কৃতিক আন্দোলনের মাধ্যমে ইসলাম প্রচার করা, এইভাবে তিনি চীনা মুসলিম যৌবন লীগ পুনঃপ্রতিষ্ঠা করেন। রুজভেল্ট রাস্তায় রাস্তা প্রশস্তকরণ প্রকল্পের কারণে মসজিদটি শিনহাই রাস্তায় পুরাতন অবস্থানের কাছে এটির বর্তমান অবস্থানে স্থানান্তরিত হয়। রাস্তা নির্মাণ কাজের জন্য পুরাতন মসজিদের ভবনটি ভেঙে ফেলানো হয়।
ভারতের বন্দর
বন্দরের শ্রেণীবিভাগ
ভারতীয় সরকার একটি স্বল্প-যুক্তরাষ্ট্রীয় কাঠামো রয়েছে এবং এর সংবিধান অনুযায়ী, কেন্দ্রীয় ও রাজ্য সরকার উভয়ই সামুদ্রিক পরিবহন পরিচালনা করে। কেন্দ্রীয় সরকারের নৌ মন্ত্রণালয় প্রধান বন্দর পরিচালনা করে, ছোট এবং মাঝারি বন্দরগুলি নয়টি উপকূলীয় রাজ্য পশ্চিমবঙ্গ, ওড়িশা, অন্ধ্রপ্রদেশ, তামিলনাড়ু, কেরালা, কর্ণাটক, গোয়া, মহারাষ্ট্র এবং গুজরাতের সংশ্লিষ্ট বিভাগ বা মন্ত্রণালয় দ্বারা পরিচালিত হয়। এই ১৮৭ টি ক্ষুদ্র ও মাঝারি বন্দরগুলির মধ্যে কয়েকটি নিজ নিজ সরকারগুলির দ্বারা পর্যায়ক্রমে সরকারি-বেসরকারি অংশীদারত্বের সাথে জড়িত একটি ভাল অনুপাত হিসাবে চিহ্নিত করেছে।
তাইপে সাংস্কৃতিক মসজিদ
বর্তমান ভবন
তাইপে সাংস্কৃতিক মসজিদের নতুন ভবনটি স্থপতি হুয়াং মো-ছুন দ্বারা পরিকল্পিত। তা সত্ত্বেও, নতুন মসজিদটি বেশ কয়েকটি সংস্কারের মধ্য দিয়ে গেছে, যার মধ্যে এটি ১৯৮৩ সালে তার বর্তমান পাঁচতলা ভবনে পুনর্নির্মিত হয়েছিল। তখন থেকে মসজিদটির উদ্বোধন হয় একটি অনুষ্ঠানের সময় যেটিতে চীন প্রজাতন্ত্রে সৌদি আরব রাষ্ট্রদূত আসাদ আবদুল আজিজ আল-জুহাইর উপস্থিত ছিলেন। ১৯৯০ সালের শিয়াওয়ের মৃত্যুর পর উনার সন্তান, শিয়াও ওয়েইচ্যুন (蕭偉君) পিতার রেখে যাওয়া ইমাম পদ গ্রহণ করেন। সেই সালে আর একটি সংস্কার ঘটে, তাইপে ইন্দোনেশিয়া অর্থনৈতিক এবং বাণিজ্য অফিসের সাহায্যের সাথে, এবং সর্বশেষ সংস্কার ২০১০ সালের এপ্রিলে ঘটে।
মুহাম্মদ আকিব
প্রারম্ভিক জীবন
মুহাম্মদ আকিব মুহাম্মদ ফয়জাল ২০০০ সালের ২৬শে জুন তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
তাইপে সাংস্কৃতিক মসজিদ
কার্যক্রমসমূহ
thumb|মসজিদে [[নামাজের সময়সমূহ|নামাজের সময়ের ঘড়ি]]
ভারতশেট গোগাওয়ালে
ভারতশেট গোগাওয়ালে মহারাষ্ট্রের রায়গড় জেলার একজন শিবসেনা রাজনীতিবিদ। তিনি শিবসেনার সদস্য হিসাবে ভারতের মহারাষ্ট্রের কোঙ্কনের মহাদ বিধানসভা কেন্দ্র থেকে বর্তমান বিধানসভার সদস্য। তিনি ২০০৯, ২০১৪ এবং ২০১৯ সালের জন্য মহারাষ্ট্র বিধানসভায় টানা তিনবার নির্বাচিত হয়েছেন।
শিবগঞ্জ পৌরসভা
শিবগঞ্জ পৌরসভা নামে বাংলাদেশে ২টি পৌরসভা রয়েছে। যথা:
মুহাম্মদ আকিব
আন্তর্জাতিক ফুটবল
২০১৯ সালের ২৮শে মে তারিখে, মাত্র ১৮ বছর, ১১ মাস ও ২ দিন বয়সে, ডান পায়ে ফুটবল খেলায় পারদর্শী আকিব লাওসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি লাওস ১–২ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই শ্রীলঙ্কার জার্সি গায়ে নিজের প্রথম গোলটি করেছেন; ম্যাচের ১১তম মিনিটে চরিথা রথনায়কের অ্যাসিস্ট হতে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। শ্রীলঙ্কার হয়ে অভিষেকের বছরে আকিব সর্বমোট ৮ ম্যাচে ২টি গোল করেছেন।
রাজীবদাদা দেশমুখ
রাজীবদাদা দেশমুখ একজন ভারতীয় রাজনীতিবিদ। তিনি জাতীয়তাবাদী কংগ্রেস পার্টির সদস্য এবং অনিলদাদা দেশমুখের পুত্র। তিনি চালিসগাঁও আসন থেকে মহারাষ্ট্র বিধানসভার সদস্য ছিলেন।
তাইপে সাংস্কৃতিক মসজিদ
কার্যক্রমসমূহ
তাইপেই শাহী মসজিদের অনুরূপে যাদের দৈনিক কার্যক্রম তহবিল চীন প্রজাতন্ত্র সরকার এবং কুওমিনতাং দ্বারা ব্যাপকভাবে সমর্থিত, তাইপে সাংস্কৃতিক মসজিদ ব্যক্তিগত অনুদানের উপর অনেক বেশি নির্ভর করে, এটি তাদের একটি সম্পূর্ণ "বেসামরিক মসজিদ" করে তোলে যার সদস্যরা কর্তৃপক্ষকে গুরুত্ব সহকারে সহযোগিতা করে না, তবে ধর্মীয় বিষয়ে মনোনিবেশ করে। ফলস্বরূপ, তাইপে সাংস্কৃতিক মসজিদের সদস্যরা তাইপেই শাহী মসজিদের সমর্থকদের বিশুদ্ধ ইসলামিক বিশ্বাসের অভাবের সাথে খুব বেশি রাজনৈতিক বলে অভিযোগ করেন।
যখন মসজিদের ইমামরা ধর্মীয় কার্যক্রম অভ্যাস করে, উনারা কিছু হান চীনা ঐতিহ্য গ্রহণ করে, যেমন ধূপ ধরা, কবর পরিদর্শন করা, কোরআন তেলাওয়াত করার জন্য টাকা পাওয়া, এবং আরও কিছু।
শেষ পর্যন্ত একজন প্রশাসক মারা যাওয়ার পর, তাইপেই সাংস্কৃতিক মসজিদের পতন ঘটে। এখন শুধুমাত্র কিছু মুসলমান মসজিদে নামাজের অভ্যাস করে, সাথে দক্ষিণ পূর্ব এশিয়া এবং দক্ষিণ এশিয়ার থেকে কিছু বিদেশী কর্মী এবং ছাত্ররা কিছু দলীয় কার্যক্রমের জন্য সেখানে যায়।
তাইপে সাংস্কৃতিক মসজিদ চীনা মুসলিম যৌবন লীগের সদর দপ্তর হিসেবে পরিবেশন করে। এটিতে তাইওয়ান হালাল অখণ্ডতা নিয়ন্ত্রণ সংঘেরও সদর দপ্তর রয়েছে।
স্থাপত্য
thumb|তাইপে সাংস্কৃতিক মসজিদের নামাজের জায়গা
তাইপে সাংস্কৃতিক মসজিদের পাঁচ তলার ভবন ঐতিহাসিক ইসলামি এবং আধুনিক স্থাপত্যের একটি সংমিশ্রণ। বর্তমানে ভবনটি তাইওয়ানীয় মুসলমানদের জন্য ধর্মীয় এবং সাংস্কৃতিক কার্যক্রমের জন্য একটি কেন্দ্রস্থল হল।
ভারতের বন্দর
জাহাজী মাল পরিবহন
নিচের সারণিতে ভারতের প্রধান বন্দরগুলি সম্পর্কে বিস্তারিত তথ্য দেওয়া হয়েছে (উৎস: ইন্ডিয়ান পোর্টস অ্যাসোসিয়েশন):
তাইপে সাংস্কৃতিক মসজিদ
পরিবহন
হাঁটার দূরত্বের মধ্যে তাইপে মেট্রোর তাইপাওয়ার ভবন মেট্রো স্টেশনের দক্ষিণে তাইপে সাংস্কৃতিক মসজিদ অ্যাক্সেসযোগ্য।
বদর
মোল্লা বদর তালেবানের শাসনামলে আফগান প্রদেশের বাদঘিসের গভর্নর ছিলেন। ২০০৩ সালের এপ্রিল মাসে তিনি তাজিক বাহিনীর হাতে বন্দী হন।
কুমারী পূজা
thumb|কূমারী পূজা, [[বাংলাদেশ।]]
কুমারী পূজা হলো তন্ত্রশাস্ত্রমতে অনধিক ষোলো বছরের অরজঃস্বলা কুমারী মেয়ের পূজা। বিশেষত দুর্গাপূজার অঙ্গরূপে এই পূজা অনুষ্ঠিত হয়।
বর্তমানে কুমারী পূজার প্রচলন কমে গেছে। বাংলাদেশে সূদূর অতীত থেকেই কুমারী পূজার প্রচলন ছিলো এবং তার প্রমাণ পাওয়া যায় কুমারীপূজাপ্রযে়াগ গ্রন্থের পুথি থেকে। বর্তমানে বাংলাদেশে ঢাকা, নারায়ণগঞ্জ, বরিশাল, সিলেট, হবিগঞ্জ ও দিনাজপুর জেলা শহরে প্রতিষ্ঠিত রামকৃ্ষ্ণ মিশনে কুমারী পূজার প্রচলন রয়েছে। প্রতিবছর দুর্গাপূজার মহাষ্টমী পূজার শেষে কুমারী পূজা অনুষ্ঠিত হয়।
পৌরাণিক উপাখ্যান
শাস্ত্রমতে কুমারী পূজার উদ্ভব হয় বানাসুর বধ করার মধ্য দিয়ে। গল্পে বর্ণিত রয়েছে, বানাসুর এক সময় স্বর্গ-মর্ত্য অধিকার করায় বাকি বিপন্ন দেবগণ মহাকালীর শরণাপন্ন হন। সে সকল দেবগণের আবেদনে সাড়া দিযে় দেবী পুনর্জন্মে কুমারীরূপে বানাসুরকে বধ করেন। এরপর থেকেই মর্ত্যে কুমারী পূজার প্রচলন শুরু হয়।
বর্ণনা
পুরোহিতদর্পণ প্রভৃতি ধর্মীয় গ্রন্থে কুমারী পূজার পদ্ধতি এবং মাহাত্ম্য বিশদভাবে বর্ণিত হযে়ছে। বর্ণনানুসারে কুমারী পূজায় কোন জাতি, ধর্ম বা বর্ণভেদ নেই। দেবীজ্ঞানে যে-কোন কুমারীই পূজনীয় । তবে সাধারণত ব্রাহ্মণ কুমারী কন্যার পূজাই সর্বত্র প্রচলিত হলেও কোথাও বলা নেই যে ব্রাহ্মণকন্যাই কেবল পূজ্য। এক্ষেত্রে এক থেকে ষোলো বছর বয়সী যে কোনো কুমারী মেয়ের পূজা করা যায়। বয়সের ক্রমানুসারে পূজাকালে এই সকল কুমারীদের বিভিন্ন নামে অভিহিত করা হয়।
দার্শনিক তত্ত্ব
কুমারী পূজার দার্শনিক তত্ত্ব হলো- নারীতে পরমার্থ দর্শন ও পরমার্থ অর্জন। বিশ্বব্রহ্মাণ্ডে যে ত্রিশক্তির বলে প্রতিনিয়ত সৃষ্টি, স্থিতি ও লয় ক্রিয়া সাধিত হচ্ছে, সেই ত্রিবিধ শক্তিই বীজাকারে কুমারীতে নিহিত। কুমারী প্রকৃতি বা নারী জাতির প্রতীক ও বীজাবস্থা। তাই কুমারী বা নারীতে দেবীভাব আরোপ করে তার সাধনা করা হয়। পৌরাণিক কল্পকাহিনিতে বর্ণিত আছে, এ ভাবনায় ভাবিত হওয়ার মাধ্যমে রামকৃষ্ণ পরমহংসদেব নিজের স্ত্রীকে ষোড়শী জ্ঞানে পূজা করেছিলেন।
ডাঃ সিভি রমন বিশ্ববিদ্যালয়, বিহার
শিক্ষা
প্রতিষ্ঠানটি পাঁচটি অনুষদের মাধ্যমে ডিপ্লোমা, স্নাতক এবং স্নাতকোত্তর কোর্স :
রাষ্ট্রবিজ্ঞান বিভাগ
বিভাগীয় প্রধান: ডাঃ মনীশ রঞ্জন
সোনারায় ইউনিয়ন, ডোমার
সোনারায় ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
প্রশাসনিক এলাকা
সোনারায় ইউনিয়নটি ৭টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
জনসংখ্যা
সোনারায় ইউনিয়নের মোট জনসংখ্যা = ৩৪,৩৯৯ জন।
শিক্ষা
এ ইউনিয়নের শিক্ষার হার ৭২%। ইউনিয়নে সরকারী প্রাথমিক বিদ্যালয়- ০৬ টি, বে-সরকারী রেজিঃ প্রাঃ বিদ্যালয়- ০৩ টি, উচ্চ বিদ্যালয়ঃ ০২ টি, মাদ্রাসা-০১টি, ফরকানিয়া মাদ্রাসা ৩৮ টি, হাফেজিয়া মাদ্রাসা ৬ টি আছে। ( খাটুরিয়া ৩নং ওয়ার্ডে )
উল্লেখযোগ্য ব্যক্তি
(জাহানারা ইমাম)শহীদ জননী । খাটুরিয়া ওয়াড নং ৪
আরও দেখুন
শাহ কলন্দর মেলা ডোমার সদর ইউনিয়ন (খাটুরিয়া দরবার শরিফ) (খাটুরিয়া ওয়াড নং ৪)
ডিজিটাল মুদ্রা
থাম্ব|অর্থের শ্রেণীবিন্যাস, মার্টিন লিনম্যানম্যান বেচ এবং রডনি গাররাটের "সেন্ট্রাল ব্যাংক ক্রিপ্টোকারেনসি" এর উপর নির্ভর করে ডিজিটাল মুদ্রা (ইলেক্ট্রনিক মুদ্রা বা ইলেক্ট্রনিক টাকা) একধরনের মুদ্রা, যা শুধু ডিজিটাল রূপে পাওয়া যায়, ভৌতভাবে নয় (যেমন ব্যাংক নোট বা পয়সা)। এটি ভৌত মুদ্রার অনুরূপ বৈশিষ্ট্য প্রদর্শন করে, তবে এটি তাৎক্ষণিক লেনদেন এবং সীমান্তহীন মালিকানা হস্তান্তর এর সুযোগ করে দেয়। উদাহরণস্বরূপ ভার্চুয়াল মুদ্রা এবং ক্রিপ্টোকারেনসি। এমনকি কেন্দ্রীয় ব্যাংকও "ডিজিটাল ভিত্তিক মুদ্রা" জারি করে থাকে। প্রথাগত মুদ্রা র মত এই মুদ্রাগুলোও  ভৌত পণ্য বা সেবা ক্রয় করতে ব্যবহার করা যায়। তবে কিছু সম্প্রদায়ের মধ্যে এর ব্যবহার সীমিত করা হয়, যেমন অনলাইন বা সামাজিক যোগাযোগ মাধ্যম। যেমন বাংলাদেশেও যেকোন ধরনের ডিজিটাল মুদ্রা বাংলাদেশ ব্যাংক কর্তৃক স্বীকৃত নয়।
ডিজিটাল মুদ্রা বৈদ্যুতিকভাবে (ইলেক্ট্রনিক্যালি) একটি সঞ্চিত-ভ্যালু কার্ডে বা অন্য কোন যন্ত্রে সঞ্চিত থাকে। ইলেকট্রনিক অর্থের আরেকটি রূপ হল নেটওয়ার্ক অর্থ, যা কম্পিউটার নেটওয়ার্ক বিশেষ করে ইন্টারনেটের মাধ্যমে স্থানান্তর করা হয়। ইলেক্ট্রনিক মুদ্রা অনেক বেসরকারি ব্যাংক বা অন্য আর্থিক প্রতিষ্ঠানে আমানত হিসেবে রাখা যায়।
ডিজিটাল অর্থ কেন্দ্রীয়করণ হতে পারে, যেখানে অর্থ সরবরাহের উপর নিয়ন্ত্রণ কেন্দ্রীয় নিয়ন্ত্রণ থাকে, বা বিকেন্দ্রিত হয়, যার অর্থ সরবরাহের উপর নিয়ন্ত্রণ বিভিন্ন উৎস থেকে হতে পারে।
ইতিহাস
১৯৮৩ সালে ডেভিড চৌম তার গবেষণা পত্রে ডিজিটাল মুদ্রার ধারণা দিয়েছিলেন। ১৯৯০ সালে তিনি ডিজিক্যাশ (DigiCash) একটি ইলেকট্রনিক নগদ সংস্থা (ক্যাশ কোম্পানি) প্রতিষ্ঠা করেন। আমস্টারডামে তার গবেষণার বাণিজ্যিক বিকাশ ঘটানোর জন্য তিনি এটি করেন।
১৯৯৭ সালে, কোকা-কোলা মোবাইল পেমেন্টের মাধ্যমে ভেন্ডিং মেশিন থেকে ক্রয়ের ব্যবস্থা করে। এরপরে ১৯৯৮ সালে পেপ্যাল এর উদ্ভব হয়। ২০০৮ সালে বিটকয়েন চালু হয়, যা ডিজিটাল মুদ্রার শুরু হিসেবে চিহ্নিত করা হয়।
ডিজিটাল মুদ্রার উৎপত্তি হয় ১৯৯০-এর দশকে ডট-কম বাবল-এ। ১৯৯৬ সালে প্রথম দিকের অন্যতম ই-গোল্ড প্রতিষ্ঠিত হয়েছিল, যা স্বর্ণ সমর্থিত ছিল। আরেকটি পরিচিত ডিজিটাল মুদ্রা পরিষেবা ছিল লিবার্টি রিজার্ভ, যা ২০০৬ সালে প্রতিষ্ঠিত হয়েছিল; এটি ব্যবহারকারীদের ডলার বা ইউরো লিবার্টি রিজার্ভ বা ইউরো রূপান্তর করতে দিত। এই অবাধে বিনিময় এর জন্য সেখানে ১% ফি নির্ধারিত ছিল। উভয় সেবাই কেন্দ্রের হাতে ছিল, মানি লন্ডারিংয়ের জন্য নামকরা ছিল, এবং অবধারিতভাবে মার্কিন সরকার এটি বন্ধ করে দেয়। ২০০৫ সালের শুরুর দিকে কিউ (Q) কয়েন বা কিউকিউ কয়েন পণ্য ভিত্তিক ডিজিটাল মুদ্রা হিসেবে টেনসেন্ট কিউকিউ-এর বার্তা প্রেরণ প্ল্যাটফর্মে ব্যবহৃত হতো। কিউ কয়েন চীনে এতটাই কার্যকর হয়েছিল যে সেটি চীনা ইউয়ান মুদ্রা ব্যবস্থায় অস্থিতিশীতা এনেছিল। ২০০৮ সালে বিট কয়েন আসার পরে সাম্প্রতিক সময়ে ক্রিপটোকারেন্সির প্রতি সবার আগ্রহ নতুন করে বৃদ্ধি পেয়েছে এবং এটি সবচেয়ে ব্যাপকভাবে ব্যবহৃত এবং গ্রহণযোগ্য ডিজিটাল মুদ্রা হয়ে উঠছে।
ডিজিটাল বনাম ভার্চুয়াল মুদ্রা
২০১৫ সালের ফেব্রুয়ারির ইউরোপের কেন্দ্রীয় ব্যাংকের "ভার্চুয়াল কারেন্সি স্কিম - এ ফার্দার এনালাইসি" রিপোর্ট অনুযায়ী, ভার্চুয়াল মুদ্রা অর্থের এক ধরনের ডিজিটাল প্রতিনিধি, যা কেন্দ্রীয় ব্যাংক, আমানত প্রতিষ্ঠান বা ই-অর্থ প্রতিষ্ঠান থেকে জারি করা হয়ে না, কিছু ক্ষেত্রে যা অর্থের বিকল্প হিসেবে ব্যবহার করা যেতে পারে। ২০১২ সালে অক্টোবরে আগের রিপোর্টে, ভার্চুয়াল মুদ্রাকে অনিয়মিত, ডিজিটাল অর্থের একটি ধরন হিসাবে সংজ্ঞায়িত করা হয়েছিল, এর ডেপেলপাররা যা জারি করতে পারে এবং সাধারণত নিয়ন্ত্রণ তাদের হাতে থাকে এবং একটি নির্দিষ্ট ভার্চুয়াল সম্প্রদায়ের সদস্যদের মধ্যে এতটি লেনদেন হয়ে থাকে।
আন্তর্জাতিক সেটেলমেন্ট ব্যাংকের ২০১৫ সালের নভেম্বরের "ডিজিটাল কারেন্সিস" রিপোর্ট অনুযায়ী, ডিজিটাল মুদ্রা ডিজিটাল ফর্মের প্রতিনিধিত্বকারী একটি সম্পদ এবং কিছু আর্থিক বৈশিষ্ট্য রয়েছে।. ডিজিটাল মুদ্রাকে একটি কার্যকর মুদ্রায় সংজ্ঞায়িত করা যায় এবং ইস্যুয়ার কর্তৃক জারি করা হয় এবং তিনি ডিজিটাল অর্থ নগদ অর্থে খালাস করা করার জন্য দায়ী থাকেন। এই ক্ষেত্রে, ডিজিটাল মুদ্রা ইলেকট্রনিক অর্থের (ই-অর্থ) প্রতিনিধিত্ব করে। ডিজিটাল মুদ্রার যখন তার নিজস্ব একক মূল্য বা বিকেন্দ্রিত বা স্বয়ংক্রিয়ভাবে ইস্যু করার ক্ষমতা থাকলে তাকে ভার্চুয়াল মুদ্রা হিসাবে বিবেচনা করা হবে।
যেমনঃ বিটকয়েন একটি ডিজিটাল মুদ্রা, যা ভার্চুয়াল মুদ্রার অন্য একটি রূপ। বিটকয়েন এবং এর বিকল্পগুলি ক্রিপ্টোগ্রাফিক অ্যালগরিদম ভিত্তি করে উদিত, তাই এই ধরনের ভার্চুয়াল মুদ্রাসমূহকে ক্রিপ্টোকারেন্সিসও বলা হয়।
ডিজিটাল বনাম প্রথাগত মুদ্রা
ব্যাংকে অধিকাংশ অর্থ লেনদেন কম্পিউটারে মাধ্যমে পরিচালিত হয়। এটাকেও এক ধরনের ডিজিটাল মুদ্রা হিসেবে গণ্য করা হয়। এখন কেউ বলতে পারেন যে আমাদের ক্রমবর্ধমান নগদ টাকাহীন সমাজ মানে সব মুদ্রাই ডিজিটাল হয়ে যাচ্ছে (কখনও কখনও "ইলেকট্রনিক অর্থ" হিসাবে উল্লেখ করা), কিন্তু বিষয়টি আসলে এইরকম না।
ডিজিটাল মুদ্রা বনাম এনএফটি
এনএফটি এবং ডিজিটাল মুদ্রার মধ্যে প্রধান পার্থক্য হল তাদের ফান্জিবিলিটি । এনএফটি গুলি ফান্জিবল নয়, যার অর্থ হল সেগুলি অনন্য এবং প্রতিস্থাপন বা প্রতিলিপি করা যায় না। অন্যদিকে, ডিজিটাল মুদ্রা বা ক্রিপ্টোকারেন্সিগুলি ফান্জিবল, যার অর্থ তাদের প্রতিস্থাপন বা প্রতিলিপি করা যেতে পারে।
কেন্দ্রীয় ব্যবস্থা
অনেক পদ্ধতি যেমন পেপ্যাল, ইক্যাশ, ওয়েবমানি, পেওনার, ক্যাশইউ এবং হাব কালচারের ভেন সরাসরি ভোক্তাদের কাছে তাদের ইলেকট্রনিক মুদ্রা বিক্রি করবে। অন্য পদ্ধতিগুলো শুধু তৃতীয় পক্ষের ডিজিটাল মুদ্রা এক্সচেঞ্জের মাধ্যমে বিক্রি করে। এম-পেসা সিস্টেমটি দিয়ে আফ্রিকা, ভারত, আফগানিস্তান এবং পূর্ব ইউরোপে মোবাইল ফোনের মাধ্যমে অর্থ স্থানান্তর করা যায়। কিছু কমিউনিটি কারেনসিস, যেমন কিছু স্থানীয় এক্সচেঞ্জ ট্রেডিং সিস্টেম (LETS) এবং কমিউনিটি এক্সচেঞ্জ সিস্টেম, ইলেকট্রনিক লেনদেনের জন্য কাজ করে।
মোবাইল ডিজিটাল ওয়ালেট
কিছু সংখ্যক ইলেক্ট্রনিক মানি সিস্টেম সহজে লেনদেন এবং অর্থদাতার কাছে লেনদেন আরও সহজ ও নির্ভরযোগ্য করার জন্য যোগাযোগহীন পেমেন্ট স্থানান্তর ব্যবস্থা চালু করে।
বিকেন্দ্রীভূত সিস্টেম
ক্রিপ্টোকারেনসি হল এক ধরনের ডিজিটাল সম্পদ, যা সম্পদ লেনদেনের জন্য ক্রিপ্টোকারেনসির উপর নির্ভর করে এবং পরস্পরের সাথে এই লেনদেনে ডিজিটাল স্বাক্ষর, পিয়ার টু পিয়ার নেটওয়ার্কিং এবং বিকেন্দ্রীকরণের মাধ্যমে সম্পন্ন হয়। কিছু কিছু ক্ষেত্রে মুদ্রা তৈরি এবং পরিচালনা করার জন্য প্রুফ-অব-ওয়ার্ক অথবা প্রুফ-অফ-স্টেক স্কিম ব্যবহার করা হয়। ক্রিপ্টোকারেনসি ইলেকট্রনিক অর্থব্যবস্থাকে বিকেন্দ্রিত করার অনুমতি দেয়। প্রথম এবং সর্বাধিক জনপ্রিয় ব্যবস্থা বিটকয়েন, ক্রিপ্টোগ্রাফি ভিত্তিক একটি পিয়ার-টু-পিয়ার ইলেক্ট্রনিক আর্থিক ব্যবস্থা।
ভার্চুয়াল মুদ্রা
২০১২ সালে ভার্চুয়াল মুদ্রাকে ইউরোপীয় কেন্দ্রীয় ব্যাংক সংজ্ঞায়িত করে এভাবে, "এটি এক প্রকার অনিয়মিত, ডিজিটাল মুদ্রা, যা জারি করে এবং নিয়ন্ত্রণ করে এর ডেভেলপাররা এবং একটি নির্দিষ্ট ভার্চুয়াল সম্প্রদায়ের সদস্যদের মধ্যে ব্যবহৃত এবং গৃহীত হয়"। ২০১৩ সালে মার্কিন যুক্তরাষ্ট্রের ট্রেজারি ডিপার্টমেন্ট এটিকে আরও সংক্ষিপ্তভাবে সংজ্ঞায়িত করে এভাবে, "একটি বিনিময় মাধ্যম যা কিছু ক্ষেত্রে একটি মুদ্রার মত কাজ করে, কিন্তু প্রকৃত মুদ্রার সব বৈশিষ্ট্য নেই"। ভার্চুয়াল মুদ্রার আসল বৈশিস্ট্য এই সংজ্ঞাগুলো দিয়ে প্রকাশ পায় না, এগুলো আইনি মূল্যবেদনের মত।
আইন
২০০১ সাল থেকে ২০০৯ সাল পর্যন্ত ইউরোপীয় ইউনিয়ন ই-অর্থ নির্দেশিকা "ইলেকট্রনিক অর্থ প্রতিষ্ঠানের ব্যবসার গ্রহণ, নিরীক্ষণ এবং বিশুদ্ধ তত্ত্বাবধান" বাস্তবায়ন করেছে। ২০০৭ সালে ইইউ পেমেন্ট সার্ভিসেস নির্দেশিকার আহ্বানগুলো একত্রিকরণ অর্থপ্রদান প্রতিষ্ঠান এবং ইলেক্ট্রনিক অর্থ সংস্থানগুলির পক্ষে যাওয়ায়, ইইউ ইলেক্ট্রনিক মুদ্রার বাস্তব প্রকৃতি নিয়ে সংশয় দেখা যায়। এই একত্রিত করার অর্থ দাঁড়ায় যে, ইলেক্ট্রনিক মুদ্রার প্রকৃতি ব্যাংক অর্থ বা শাস্ত্রীয় অর্থের মতই হবে।
বাংলাদেশে ইলেক্ট্রনিক মুদ্রা বৈধ হলেও বিট কয়েন বা ক্রিপ্টোকারেন্সিগুলো আইন দ্বারা সমর্থিত নয়। ক্রিপ্টোকারেন্সির লেনদেনে বাংলাদেশ ব্যাংকের বর্তমানে সতর্কতা জারি করেছেন। 'ডিজিটাল ওয়ার্ল্ড ২০১৭’ সম্মেলনের এক সেমিনারে বাংলাদেশ ব্যাংকের ডেপুটি গভর্নর এস কে সুর চৌধুরী জানিয়েছিলেন, ২০১৮ সালের জুন নাগাদ, কীভাবে দ্রুত ডিজিটাল মুদ্রার প্রচলন করা যায় তা খতিয়ে দেখার জন্য কেন্দ্রীয় ব্যাংক এবং সরকারি ও বেসরকারি সংস্থার সমন্বয়ে কমিটি পরিষদ করা হবে।
নিয়ন্ত্রণ
ভার্চুয়াল মুদ্রার আচরণ কেন্দ্রীয় ব্যাংক, আর্থিক নিয়ন্ত্রক, বিভাগ বা অর্থ মন্ত্রণালয়, সেইসাথে আর্থিক কর্তৃপক্ষ এবং পরিসংখ্যান কর্তৃপক্ষগুলোর জন্য চিন্তার কারণ হয়ে দাঁড়িয়েছে।
মার্কিন ট্রেজারি নির্দেশিকা
২০১৩ সালের মার্চে, দ্যা ফিনানসিয়াল ক্রাইমস এনফোর্সমেন্ট নেটওয়ার্ক ইউএস ব্যাংক সিক্রেসি অ্যাক্ট ভার্চুয়াল মুদ্রা তৈরি, বিনিময়, এবং প্রেরণের কাজের যুক্তদের উপরে কীভাবে কাজ করবে সেটি স্পট করার জন্য একটি নির্দেশিকা জারি করে।
সিকিউরিটিজ অ্যান্ড এক্সচেঞ্জ কমিশন নির্দেশিকা
২০১৪ সালের মে মাসে ইউ এস সিকিউরিটিজ অ্যান্ড এক্সচেঞ্জ কমিশন (এস ই সি) "বিটকয়েন এবং অন্যান্য ভার্চুয়াল মুদ্রার ঝুঁকি সম্পর্কে সচেতন করেছিল"।
বিভিন্ন সরকার কর্তৃক গ্রহণ
২০১৬ সালের তথ্য মতে, ২৪ টিরও বেশি দেশ খতিয়ান বিতরণ প্রযুক্তিতে (ডিএলটি) ১.৪ বিলিয়ন মার্কিন ডলার বিনিয়োগ করেছে। উপরন্তু, ৯০ টিরও বেশি কেন্দ্রীয় ব্যাংক ডিএলটি আলোচনায় যুক্ত হয়েছে, কেন্দ্রীয় ব্যাংকের জারিকৃত ডিজিটাল মুদ্রার প্রভাব এর মধ্যে অন্তর্ভুক্ত।
চীনের কেন্দ্রীয় ব্যাংকের একজন সহকারী গভর্নর ফ্যান ওয়াইফেই লিখেছিলেন, "যে ডিজিটাল মুদ্রাগুলো পরিচালনা খরচ কমিয়ে আনতে পারে, কার্যকারিতা বৃদ্ধি এবং নতুন উপযোগের একটি ব্যাপক ক্ষেত্র সৃষ্টি করতে পারে তখন সেই ডিজিটাল মুদ্রাগুলো পরিপক্ব হয়"। তার মতে এই অবস্থার সর্বোচ্চ সুবিধা নিতে, কেন্দ্রীয় ব্যাংক বেসরকারী ডিজিটাল মুদ্রায় নজরদারি ও নিজস্ব ডিজিটাল আইনি টেন্ডার বিকশিত করার মাধ্যমে এই খাতে নেতৃত্ব দিতে পারে।
ইকুয়েডরের জাতীয় পরিষদ কর্তৃক একটি আইন গৃহীত হয়েছে, যা সরকারকে ইলেকট্রনিক মুদ্রায় অর্থ প্রদানের জন্য অনুমতি দিয়েছে এবং একটি জাতীয় ডিজিটাল মুদ্রা তৈরির প্রস্তাব দিয়েছে। একটি বিবৃতিতে জাতীয় পরিষদ জানিয়েছে, "ইলেক্ট্রনিক মুদ্রা ইকুয়েডরের কেন্দ্রীয় ব্যাংকের সম্পদ হিসেবে সমর্থিত হবে। ২০১৫ সালের ডিসেম্বরে ইকুয়েডর তাদের প্রথম ইলেক্ট্রনিক অর্থ লেনদেন পদ্ধতি চালু করে।
জার্মান কেন্দ্রীয় ব্যাংক সিকিউরিটিজ ব্লকচেইনের প্রযুক্তি-ভিত্তিক বন্দোবস্তের জন্য কেন্দ্রীয়ভাবে জারি করা ডিজিটাল কয়েনের একটি কার্যকরী প্রোটোটাইপ পরীক্ষা করছে।
ডেনিস কেন্দ্রীয় ব্যাংক বিটকয়েন কেন্দ্রিক ভার্চুয়াল মুদ্রা "ডিএনবিকয়েন" নিয়ে গবেষণা করছে।
সরকার নিয়ন্ত্রিত সিবার ব্যাংক মালিকানাধীন ইয়ান্ডেকক্স ডট মানি এর ম্যাধমে একই নামে ইলেট্রনিক লেনদেন এবং ডিজিটাল মুদ্রা সেবা দিয়ে থাকে। রাশিয়ার রাষ্ট্রপতি ভ্লাদিমির পুতিন ২০১৮ জুলাইয়ের মধ্যে আইসিওএস এবং ক্রিপ্টোকারেন্সি মাইনিং এর প্রবিধানের জন্য একটি চুক্তি স্বাক্ষর করেন.
দক্ষিণ কোরিয়া ব্লকচেইন ব্যবহার করে জাতীয় মুদ্রার পরিকল্পনা করছে। দক্ষিণ কোরিয়ার আর্থিক সেবা কমিশনের প্রধান ঘোষণা দিয়েছেন যে তার বিভাগ ডিজিটাল মুদ্রার বিস্তারের জন্য পদ্ধতিগত ভিত্তি স্থাপন করবে। দক্ষিণ কোরিয়া ২০২০ সালের মধ্যে মুদ্রা বন্ধ করার ঘোষণা ইতিমধ্যে দিয়ে দিয়েছে।
সুইডেন ভৌত ব্যাংক নোট প্রতিস্থাপনের প্রক্রিয়ার মাঝে আছে এবং ২০১৭ এর মাঝামাঝি অধিকাংশ মুদ্রা প্রতিস্থাপিত হবে। রিস্কব্যাংক, (সুইডেনের কেন্দ্রীয় ব্যাংক) কেন্দ্রীয় ব্যাংক থেকে জারিকৃত ইলেক্ট্রনিক মুদ্রা নগদ অর্থকে প্রতিস্থাপিত না করে পূরক হিসেবে কীভাবে কাজ করবে, সে বিষয়ে আলোচনা শুরু করার পরিকল্পনা করছে।
২০১৬ সালে এক স্থানীয় সরকার প্রথম নগরের শুল্ক আদায়ের জন্য ডিজিটাল মুদ্রা গ্রহণ করে। ভবিষ্যৎ প্রযুক্তিতে উন্নত এক অঞ্চলে ছোট লেনদেনের জন্য সুইজারল্যান্ডের জাগ নামক পৌরসভা বিটকয়েন যুক্ত করে। ঝুঁকি এড়াতে জাগ সরাসরি বিটকয়েনকে সুইস মুদ্রায় রুপান্তর করে গ্রহণ করে ফেলে।
রাষ্ট্রীয় মালিকানাধীন সুইস ফেডারেল রেলওয়ে এর টিকেট যন্ত্রে বিটকয়েন বিক্রি করে।
ব্যাংক অব ইংল্যান্ড (যুক্তরাজ্যের কেন্দ্রীয় ব্যাংক) এর প্রধান অর্থনীতিবিদ, কাগজ মুদ্রা বিলোপের প্রস্তাব দিয়েছেন। ব্যাংকটি বিটকয়েনেও আগ্রহ প্রকাশ করেছে। ২০১৬ সালে এটি কেন্দ্রীয় ব্যাংকের জারিকৃত ডিজিটাল মুদ্রার প্রভাব অন্বেষণ একটি দীর্ঘ গবেষণা কার্যক্রম চালু করেছে। ব্যাংক অব ইংল্যান্ড এর উপরে বিভিন্ন গবেষণাপত্র প্রকাশ করেছে। একটি প্রস্তাব এইরকম যে, ডিজিটাল মুদ্রা একটি বিতরণ খাতে জারির ফলে যে অর্থনৈতিক সুবিধা পাওয়া যাবে তা একটি দেশের অর্থনৈতিক উৎপাদন ৩ শতাংশ পর্যন্ত হতে পারে। ব্যাংক জানিয়েছে যে তারা বিতরণ খতিয়ানের সাথে সামঞ্জস্যপূর্ণ হতে ব্যাংকের মূল সফটওয়্যার অবকাঠামোটির পরবর্তী সংস্করণ চায়।
বাংলাদেশে ইলেক্ট্রনিক মুদ্রা বৈধ হলেও বিট কয়েন বা ক্রিপ্টোকারেন্সিগুলো আইন দ্বারা সমর্থিত নয়। অনলাইন নেটওয়ার্কের মাধ্যমে লেনদেনকারীরা ভার্চুয়াল মুদ্রার সম্ভাব্য আর্থিক ও আইনগত ঝুঁকিসহ বিভিন্ন ঝুঁকির মুখে পড়তে হতে পারে বলে সতর্ক করেছে বাংলাদেশ ব্যাংক।
হার্ড বনাম সফট ডিজিটাল মুদ্রা
হার্ড ডিজিটাল কারেন্সি একবার ব্যবহার করা হলে বাতিল বা রহিত করা যায় না। ন্যায়সঙ্গত হোক না হোক, লেনদেন সম্পন্ন হয়ে গেলে সেটি ফিরিয়ে আনা প্রায় অসম্ভব। এটি প্রায় অনেকটাই নগদ টাকার মত। এই পদ্ধতির উপকারিতাগুলোর মাঝে আছে স্বল্প পরিচালনা খরচ এবং তাৎক্ষণিক লেনদেন। ওয়েস্টার্ন ইউনিয়ন, বিটকয়েন হচ্ছে এই ধরনের মুদ্রার কিছু উদাহরণ।
সফট ইলেক্ট্রনিক মুদ্রা, হার্ড ইলেট্রনিক মুদ্রার বিপরীত। প্রদত্ত অর্থ ফেরৎ আনা যায়। যখন প্রদত্ত অর্থ ফেরৎ আনা হয়, তখন নির্দিষ্ট একটি সময় অপেক্ষা করেতে হয়, যাকে "ক্লিয়ারিং টাইম" বলে। এটি ৭২ ঘণ্টা বা তার বেশি হতে পারে। পেপ্যাল এবং যেকোন ধরনের ক্রেডিট কার্ড হচ্ছে সফট কারেন্সির মধ্যে পরে। হার্ড মুদ্রা তৃতীয় পক্ষের কোন সেবার মাধ্যমে "সফট" হতে পারে।
সমালোচনা
বিদ্যমান ডিজিটাল মুদ্রায় অনেক এখনো ব্যাপক ব্যবহার দেখা যায়নি এবং সহজেই ব্যবহার বা বিনিময় করা যায় না। সাধারণত ব্যাংকগুলি এসবের জন্য গ্রহণ বা প্রদান পরিসেবা দেয় না। অতি মাত্রায় অনিশ্চয়তা এবং জালিয়াতি চক্রের কারণে, এটি নিয়ে বেশ উদ্বেগ আছে। বিভিন্ন দেশের নিয়ামক সংস্থা এটির ব্যবহার বিরুদ্ধে সতর্ক করেছে এবং কেউ কেউ ব্যবহারকারীদের নিরস্ত করার জন্য কঠিন নিয়ন্ত্রক ব্যবস্থা গ্রহণ করেছে। সকল অ-ক্রিপ্টোকারেন্সি কেন্দ্রীভূত। যেমন এগুলো সরকার কর্তৃক যেকোন সময় বন্ধ বা অভিগ্রস্ত হতে পারে। একটি মুদ্রা যতটা বেনামী, ততটাই অপরাধীদের কাছে আকর্ষণীয়। ফোর্বসের লেখক টিম ওয়ারস্টাল লিখেছেন যে, বিটকয়েনের মূল্য মূলত ফটকামূলক লেনদেন থেকে প্রাপ্ত।  বিটকয়েন এর অনিপুণ শক্তির এসএইচএ-২৫৬-ভিত্তিক প্রোফ অফ ওয়ার্ক এর জন্যও সমালোচিত হয়েছে।
ট্রেভর বেলিস
ট্রেভর হার্লি বেলিস (Trevor Bayliss; জন্ম: ২১ ডিসেম্বর, ১৯৬২) নিউ সাউথ ওয়েলসের গুলবার্ন এলাকায় জন্মগ্রহণকারী বিখ্যাত অস্ট্রেলীয় ক্রিকেট কোচ ও সাবেক খেলোয়াড়। ঘরোয়া ক্রিকেটে নিউ সাউথ ওয়েলস দলে খেলেছেন ট্রেভর বেলিস। বর্তমানে তিনি বিগ ব্যাশ লিগে সিডনি সিক্সার্স ও ইন্ডিয়ান প্রিমিয়ার লিগে পাঞ্জাব কিংস দল পরিচালনার দায়িত্বে রয়েছেন। ২৬ মে, ২০১৫ তারিখে তাকে ইংল্যান্ড দলের প্রধান কোচ হিসেবে মনোনীত করা হয়।
খেলোয়াড়ী জীবন
১৯৮৫ থেকে ১৯৯৭ সালের মধ্যে অস্ট্রেলিয়ার প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ মাঝারিসারির ব্যাটসম্যান ছিলেন। এরপর তিনি সিডনিতে চলে যান। সমগ্র খেলোয়াড়ী জীবনে ৫৮টি প্রথম-শ্রেণীর ক্রিকেটে অংশগ্রহণ করে ৩৫.৫৮ গড়ে তিন সহস্রাধিক রান সংগ্রহ করেন। ১৯৮৯-৯০ মৌসুমে নিউ সাউথ ওয়েলসে থাকা অবস্থায় দুই সেঞ্চুরিসহ ৯৯২ রান তোলেন।
কোচ
খেলোয়াড়ী জীবন থেকে অবসর নিয়ে কোচ হিসেবে নিজেকে আন্তর্জাতিক ক্রিকেট অঙ্গনে সম্পৃক্ত করেন। নিউ সাউথ ওয়েলস ক্রিকেট অ্যাসোসিয়েশনের ডেভেলাপমেন্ট অফিসার মনোনীত হন ও দ্বিতীয় একাদশকে বেশ কয়েক বছর পরিচালনা করেন। ২০০৪-০৫ মৌসুমে স্টিভ রিক্সনের পরিবর্তে নিউ সাউথ ওয়েলসের কোচ মনোনীত হন ও দলকে পুরা কাপের ফাইনালে কুইন্সল্যান্ডকে ১ উইকেটে হারিয়ে শিরোপা লাভে সহায়তা করেন। পরের মৌসুমে ট্রফি লাভে সক্ষম না হলেও আইএনজি কাপ জয় করে।
২০০৭ থেকে ২০১১ সাল পর্যন্ত শ্রীলঙ্কা দলের কোচের দায়িত্বে ছিলেন। এ সময়ে শ্রীলঙ্কা দল ২০১১ সালের ক্রিকেট বিশ্বকাপে রানার্স-আপ হয়। উভয় দলই টুয়েন্টি২০ লিগের শিরোপা লাভ করেছিল। আগস্ট, ২০০৭ সালে টম মুডি’র স্থলাভিষিক্ত হয়ে শ্রীলঙ্কা দলকে পরিচালনা করেন। শ্রীলঙ্কা ক্রিকেটের দল নির্বাচকমণ্ডলীর কর্মকর্তা ও সাবেক অধিনায়ক অরবিন্দ ডি সিলভা, রঞ্জন মাদুগালে, মাইকেল তিসেরা, সিদ্ধার্থ ওয়েতমুনি ও বান্দুলা ওয়ার্নাপুরা’র সুপারিশক্রমে কুইন্সল্যান্ড বুলসের কোচ টেরি অলিভারকে পাশ কাটিয়ে তিনি এ মনোনয়ন পান।
২০০৮-০৯ মৌসুমে পাকিস্তান সফরে দলের সাথে ভ্রমণে থাকা অবস্থায় সশস্ত্র আক্রমণে শুরুতে তাকে আহত মনে করা হলেও পরবর্তীকালে তা মিথ্যা প্রমাণিত হয়।
খনিয়াধানা রাজ্য
খনিয়াধানা রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বুন্দেলা রাজপুতদের জুদেব রাজবংশের দ্বারা শাসিত হতো। রাজ্যটি রাজধানী ছিল খনিয়াধানা শহরে এবং এটি ছিল মধ্য ভারত এজেন্সির অন্তর্গত বুন্দেলখণ্ড এজেন্সির একটি রাজ্য।
খনিয়াধানা রাজ্য প্রতিষ্ঠিত ছিল একাধিক ছোট ছোট ছিটমহলের মধ্যে‌, যার পূর্বদিকে ছিল ব্রিটিশ ভারতের ঝাঁসি জেলা এবং অন্যান্য সকল দিক পরিবৃত ছিল গোয়ালিয়র রাজ্যের নরওয়ার জেলা দ্বারা। খনিয়াধানা ইংরেজিতে ছিল গোয়ালিয়র রেসিডেন্সির অংশ। এটি ওড়ছা রাজ্যের পশ্চিম দিকে অবস্থিত ছিল। ৫৫ টি গ্রাম সংবলিত এই রাজ্যটি ১০১ বর্গমাইল ক্ষেত্রফল জুড়ে বিস্তৃত ছিল এবং ১৯৪১ খ্রিস্টাব্দের জনগণনা অনুসারে ব্রিটিশ শাসিত ভারতে এটির মোট জনসংখ্যা ছিলো ২০,১২৪ জন৷
ইতিহাস
১৭২৪ খ্রিস্টাব্দে ওড়ছা রাজ্যের রাজা উদত সিং তার পুত্র অমর সিংকে খনিয়াধানা এবং আরো বেশকিছু গ্রাম নির্দিষ্ট করেন। মারাঠারা বুন্দেলখন্ড অঞ্চলে নিজেদের সর্বশ্রেষ্ঠত্ব কায়েম করতে সফল হলে মারাঠা পেশোয়া ১৭৫১ খ্রিস্টাব্দে অমর সিংকে একটি সামন্ত সনদ প্রেরণ করেন এবং তাকে মারাঠা অধীনস্থ জায়গীরদার হিসেবে উল্লেখ করেন। এরপর থেকে ঝাঁসিতে নিযুক্ত মারাঠাদের পেশোয়া এবং ওড়ছা মহারাজের মধ্যে খনিয়াধানা‌ নিয়ে বিতর্ক শুরু হয়। শেষমেষ ঝাঁসির মারাঠারা খনিয়াধানাতে নিজেদের আধিপত্য বিস্তার করতে সক্ষম হন। ১৮৫৪ খ্রিস্টাব্দে ঝাঁসি রাজ্য বিলুপ্ত হলে খনিয়াধানার জায়গীরদার সম্পূর্ণ স্বাধীনতার দাবি জানায়। ১৮৬২ খ্রিস্টাব্দে খনিয়াধানাকে ব্রিটিশ সাম্রাজ্যের সরাসরি ঝাঁসি দরবার বা পেশোয়ার নির্ভরশীলতা থেকে সরিয়ে স্বাধীন ঘোষণা করা হলে এই সমস্যা নিষ্পত্তি ঘটে। ১৯২০ খ্রিস্টাব্দে বৃটেনের রাজা পঞ্চম জর্জের ফরমান অনুসারে গঠিত নরেন্দ্রমন্ডল বা চেম্বার অব প্রিন্সেসের সদস্যদের মধ্যে ছিলেন এই রাজ্যের শাসকও।
১৯৪৮ খ্রিস্টাব্দে খনিয়াধানা রাজ্যটির রাজা ভারতীয় অধিরাজ্যে যোগদান করলে এটিকে পূর্ব-পশ্চিমে দুটি খণ্ডে বিভক্ত করা হয়। ২৭ টি গ্রাম নিয়ে গঠিত পশ্চিম দিকের অংশ মধ্যভারত রাজ্যের শিবপুরী জেলা‌ এবং পূর্ব দিকের ২৮ টি গ্রাম বিন্ধ্যপ্রদেশ-এর অন্তর্ভুক্ত করা হয়। উভয় প্রদেশই বর্তমানে মধ্যপ্রদেশ রাজ্যের অংশ।
শাসকবর্গ
খনিয়াধানা রাজ্যের শাসকরা ছিলেন বুন্দেলা রাজপুত। ১৯১১ খ্রিস্টাব্দের পূর্বে এই রাজ্যের শাসকগণ রাও বা জায়গীরদার নামে পরিচিত হলেও এর পর থেকে তারা রাজা উপাধি পান। এই রাজ্যটি একটি অ-তোপ সেলামী রাজ্য ছিল।
জ্ঞানরাজ চৌগুলে
জ্ঞানরাজ চৌগুলে ওসমানাবাদ জেলার একজন শিবসেনা রাজনীতিবিদ। তিনি ওসমানাবাদ জেলার উমরগা বিধানসভা কেন্দ্র থেকে শিবসেনার সদস্য হিসাবে বিধানসভা সদস্য নির্বাচিত হয়েছেন। তিনি ২০০৯, ২০১৪ এবং ২০১৯ সালের জন্য মহারাষ্ট্র বিধানসভায় পরপর ৩ বার নির্বাচিত হয়েছেন।
শিবাজি স্টেডিয়াম মেট্রো স্টেশন
শিবাজি স্টেডিয়াম মেট্রো স্টেশন দিল্লি মেট্রোর দিল্লি বিমানবন্দর এক্সপ্রেস রেলপথে অবস্থিত। স্টেশনটি ২০১১ সালের ২৩শে ফেব্রুয়ারি খোলা হয়েছিল।
ইতিহাস
স্টেশনটি শিবাজি স্টেডিয়াম মেট্রো স্টেশন হিসাবে ২০১১ সালের ২৩শে ফেব্রুয়ারি খোলা হয়েছিল। "আধা-নামকরণ" স্টেশনগুলির দ্বারা রাজস্ব তৈরি করার জন্য দিল্লি মেট্রোর প্রচেষ্টার অংশ হিসাবে স্টেশনটির নাম ২০১৫ সালের পরিবর্তন করে ওএনজিসি শিবাজি স্টেডিয়াম রাখা হয়েছিল।
দ্বীননাথ রামনারায়ণ
দ্বীননাথ রামনারায়ণ (Dinanath Ramnarine; জন্ম: ৪ জুন, ১৯৭৫) চাগুয়ানাস এলাকায় জন্মগ্রহণকারী ত্রিনিদাদ ও টোবাগীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্ন থেকে ২০০০-এর দশকের সূচনালগ্ন পর্যন্ত সালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৯৩-৯৪ মৌসুম থেকে ২০০২-০৩ মৌসুম পর্যন্ত দ্বীননাথ রামনারায়ণের প্রথম-শ্রেণীর খেলোয়াড়ী জীবন চলমান ছিল। কিছুটা হঠাৎ আলোর ঝলকানীর ন্যায় তার খেলার জগতে আবির্ভাব ঘটে। তবে, গড়পড়তা ক্রীড়াশৈলী প্রদর্শনের পাশাপাশি দল নির্বাচকমণ্ডলী উপেক্ষার কারণে মাত্র ২৮ বছর বয়সে বেশ অনেক পূর্বেই খেলোয়াড়ী জীবন থেকে তাকে অবসর গ্রহণ করতে হয়। ত্রিনিদাদের পক্ষে ধারাবাহিকভাবে সুন্দর খেলা উপহার দিয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে বারোটি টেস্ট ও চারটিমাত্র একদিনের আন্তর্জাতিকে অংশগ্রহণ করেছেন দ্বীননাথ রামনারায়ণ। ২৭ ফেব্রুয়ারি, ১৯৯৮ তারিখে জর্জটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৭ ফেব্রুয়ারি, ২০০২ তারিখে শারজায় পাকিস্তান দলের বিপক্ষে সর্বশেষ টেস্টে অংশ নেন তিনি।
২০০১-০২ মৌসুমে পাকিস্তানের বিপক্ষে সর্বশেষ টেস্ট খেলায় অংশ নেন। দলীয় অধিনায়ক কার্ল হুপারের সাথে মাঠে মতানৈক্যের পরিবেশ সৃষ্টি করেন। টেস্টে তার বোলিং গড়ে ৩০-এর কোটায় ছিল। অংশগ্রহণকৃত ১২ টেস্টে ৪৫ উইকেট দখল করেন। এ উইকেট প্রাপ্তির সাথে তুলনান্তে অন্য যে-কারোর সাথে বেশি উইকেট পেয়েছিলেন।
অবসর
ক্রিকেট খেলা থেকে থেকে অবসর গ্রহণের পর প্রশাসনের দিকে ঝুঁকে পড়েন। ব্যক্তিগত উন্নয়ন কার্যক্রম প্রতিষ্ঠা করে দেড় শতাধিক প্রথম-শ্রেণীর খেলোয়াড়ের আর্থিক সুবিধায় অংশ নেন। অবসর গ্রহণের পর ওয়েস্ট ইন্ডিজ প্লেয়ার্স অ্যাসোসিয়েশনের (ডব্লিউআইপিএ) সাথে যুক্ত থাকেন।
ফেডারেশন অব ইন্টারন্যাশনাল ক্রিকেটার্স অ্যাসোসিয়েশনের (ফিকা) পরিচালনা পরিষদের সদস্য তিনি। ২০০৭ সালে জুলিয়ান হান্টের আমন্ত্রণে ডব্লিউআইসিবি বোর্ডে দুই বছরের জন্যে অংশ নেন।
জাতীয় সড়ক ৬৬ (ভারত)
জাতীয় সড়ক ৬৬, সাধারণত এনএইচ ৬৬ হিসাবে পরিচিত (পূর্ববর্তী এনএইচ-১৭ এবং এনএইচ-৪৭-এর একটি অংশ), একটি ব্যস্ত জাতীয় সড়ক, যা ভারতের পশ্চিম উপকূল বরাবর প্রায় উত্তর-দক্ষিণে চলে পশ্চিম ঘাট পর্বতমালার সাথে সমান্তরালে। এটি মহারাষ্ট্র, গোয়া, কর্ণাটক, কেরল এবং তামিলনাড়ু রাজ্য অতিক্রমের দ্বারা পানভেলকে (মুম্বাইয়ের দক্ষিণে একটি শহর) কেপ কমোরিনের (কন্যাকুমারী) সাথে সংযুক্ত করে।
কর্ণাটকে মহাসড়কটি একটি বৃহত্তর তদারকি চলছে, যেখানে রাজ্য সরকার এনএইচএআই-কে আন্তর্জাতিক মানের, গ্রেড বিভাজনকারীদের সাথে ৬০ মিটার প্রশস্ত জাতীয় মহাসড়ক নির্মাণের অনুরোধ গ্রহণ করেছে। গোয়া সীমান্ত থেকে (কারোয়ারের কাছাকাছি) কেরালার সীমান্ত (তালপাড়ীর নিকট) পর্যন্ত পুরো প্রসারিত অংশটিকে প্রশস্ত করে চার লেনে উন্নীত করা হচ্ছে, যেখানে ভবিষ্যতের সম্প্রসারণ করে ছয় লেনে উন্নীত করতে হবে। সংক্ষিপ্ত অংশের জন্য জনগণ, যারা জমি হারাবে, এর প্রতিবাদ করে। তবে কর্ণাটক সরকার এই বিক্ষোভগুলিতে কাজ বন্ধ করেনি।
জাতীয় সড়কটি প্রশস্তকরণের জন্য জমি অধিগ্রহণ এবং দরপত্র প্রক্রিয়া কেরালায় দ্রুত গতিতে চলছে। নতুন বাইপাসের কাজ ইতিমধ্যে শুরু হয়েছে। জনসংখ্যার উচ্চ ঘনত্ব এবং উচ্চ জমির মূল্য অনুসারে, কেরালায় জাতীয় সড়কটি ৪৫ মিটার প্রস্থ ও ৬ টি লেন বিশিষ্ট হবে। গোয়াতেও একই রকম সারিবদ্ধতা থাকবে। কর্ণাটক এবং মহারাষ্ট্র রাজ্যের বিভাগগুলির প্রস্থতা ৬০-মিটার হবে। মহারাষ্ট্র বিভাগটি চার লেনের সাথে নমনীয় ফুটপাথ (ড্যামাল) রাস্তায় রূপান্তরিত হবে।
ভারত সরকারের সড়ক পরিবহন ও জনপথ মন্ত্রক ভারতীয় জাতীয় এক্সপ্রেসওয়ে নেটওয়ার্কের অংশ হিসাবে মঙ্গলোর-কারোয়ার-পানজি বন্দর শহরগুলিকে সংযুক্তকারী (অর্থাৎ নতুন এবং সমান্তরাল) অভিগমন নিয়ন্ত্রিত গ্রিনফিল্ড এক্সপ্রেসওয়ে করিডোর প্রস্তাব করেছে। এই এক্সপ্রেসওয়েটি এনএইচ-৬৬ এর সমান্তরাল এবং মূলত উপকূলীয় কর্ণাটকের মধ্যে অবস্থিত। এটি ৬/৮ লেনের অভিগমন-নিয়ন্ত্রিত ৩ডি-রাইট-অফ-ওয়ে নকশাযুক্ত এক্সপ্রেসওয়ের হিসাবে পরিকল্পনা করা হচ্ছে। তিরুবনন্তপুরম শহরের কাজাকূটুম থেকে ইঞ্চচাল এবং করমানা থেকে কালিয়িক্কাবিলা পর্যন্ত প্রসারিত স্থান যথাক্রমে ৪ লেন এবং ৬ লেনে উন্নীত হয়েছে।
আল ফাস মসজিদ
আহলে ফাস মসজিদ (আরবি: مسجد اهل فاس) মরক্কোর রাজধানী রাবাতের আল-সাইয়েদ মেছোয়ারে অবস্থিত একটি মসজিদ। আঠারো শতকে মসজিদটি আলাউইট সুলতান মোহাম্মদ বেন আবদুল্লাহ দ্বারা পরিচালিত হয়েছিল। মুহাম্মাদ চতুর্থ, ইউসুফ, মুহাম্মাদ পঞ্চম, হাসান দ্বিতীয় এবং মুহাম্মাদ দ্বিতীয়ের যুগে এটি বেশ কয়েকবার সংস্কার করা হয়েছিল। মসজিদটি এমন একটি স্থান হিসেবে পরিচিত যেখানে বাদশাহ শুক্রবারের নামাজ বা ঈদের নামাজের সময় খোৎবা (খুতবা) দিতেন, এটি মওলা ইউসেফের যুগের ঐতিহ্য।
খারার
খারার (Kharar) ভারতের পাঞ্জাব রাজ্যের রূপনগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৭ মিটার (৯৭৪ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে খারার শহরের জনসংখ্যা হল ৩৯,৪১০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে খারার এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তথ্যসূত্র
Kharar
আজহার শাহ কায়সার
আজহার শাহ কায়সার (১৯০৫ — ১৯৮৫) ছিলেন একজন ভারতীয় ইসলামি পণ্ডিত, সাংবাদিক এবং লেখক । তিনি ভারতীয় হাদীস পণ্ডিত আনোয়ার শাহ কাশ্মীরির বড় ছেলে।
জন্ম ও শিক্ষা
আজহার শাহ কায়সার ১৯২০ সালের ডিসেম্বরে দেওবন্দে জন্মগ্রহণ করেন। তার পিতা আনোয়ার শাহ কাশ্মীরি ছিলেন হাদিসের পণ্ডিত।
কায়সার দারুল উলুম দেওবন্দে ভর্তি হয়েছিলেন। কিন্তু ১৯২৭ সালে তার পিতা দারুল উলুম দেওবন্দ থেকে পদত্যাগ করে ডাভেলে চলে গেল তিনি জামিয়া ইসলামিয়া তালিমুদ্দিন ডাভেলে তার পড়াশুনা শুরু করেন। ১৯৩৩ সালে ১২ বছর বয়সে তার বাবা মারা যান। কায়সার আর পড়াশোনা শেষ করতে পারেন নি।